Plounerin
Plounerin zo ur gumun eus Breizh e Treger, e departamant Aodoù-an-Arvor.

Douaroniezh 
 Plounerin he deus ar Gwig war he lez kreisteiz, ar Yar war he lez kornog, ha gwazh Rosambo war he lez hanternoz. 
 Kumunioù amezek : Plufur; Lanvaeleg; Plounevez-Moedeg; Logivi-Plougraz; Plougraz; Gwerliskin; Plegad-Moezan

Anv 

 B. Tanguy : Ploenerin, fin XIVvet, 1425, 1444, 1453, 1537; Plounérin, 1620.
 Ploenerin, 1425; Ploenerin, 1434; Plounerin, 1512; Plouenerin, 1516; Plonerin, 1630; Plouerin, 1654
 Savet eo an anv diwar ar ger plou hag an anv Nerin, marteze diwar AneirinEvit B. Tanguy, chom a ra Nerin ur gudenn.

Istor



Brezel-bed kentañ  
 90 gwaz a gollas o buhez abalamour d'ar brezel hervez monumant ar re varv, d.le. 5,93% ag ar boblañs hervez an niveradeg bet graet e 1911.

Eil Brezel-bed 
 Mervel a reas nav den eus ar gumun abalamour d'ar brezel.

Monumantoù ha traoù heverk

Enrollet an 31 Meurzh 1926 eo bet c'hwec'h monumant Plounerin 
Chapel Beaj Vat (1575-digor XVIvet); ha chapel vihan en he gichen

 Kalvar bered an iliz

 ur groaz war hent Gwerliskin
 Maner Lesmoal
 Maner Keraez, er bourg

Monumantoù all 
 Chapel I.V ar Sklaerder (XVIIvet)
 Chapel Kerigonan (XVIIIvet)
 Maner Bruilleg

 Maner Kergoad

 Feunteunioù Sant Kirio, Sant Yann ar Rechoù (XVIIIvet), I.V Beaj-Mat
 Maner Lezoualc'h
 Iliz katolik Sant Nerin, serret abaoe ur pennad mat, a oa bet kaoz da zistruj dre'n avani eo re zañjerus. Goude ur referendom er gumun ez eus bet divizet ober al labourioù ret evit he mirout.

 Monumant ar re varv: ur soudard mourraouek koant zo warnañ.

Beg ar C'hra, anv-lec'h hag ostaleri brudet.
Roc'h ha Chapel Kirio.
Kroazioù Pont-Hir

Emdroadur ar boblañs abaoe 1962

Melestradurezh

Brezhoneg 
 D'an 29 a viz Gouere 2005 e oa bet votet ar garta Ya d'ar brezhoneg gant kuzul-kêr ar gumun. Da-heul ul labour kaset da benn gant Ofis ar Brezhoneg eo bet reizhet anvioù-lec'h Plounerin ha lakaet da stumm ofisiel nemetañ ar stummoù brezhoneg reizh, e 2006. Cheñchet e voe an holl banelloù war ar maez.
 D'ar 14 a viz Here 2005 e oa bet roet d'ar gumun al label Ya d'ar brezhoneg live 1.

Tud vrudet ganet e Plounerin 
Yann-Vari ar Yann, barzh brezhonek ganet e Plounerin e 1813.

Levroniezh 
 Régis de Saint-Jouan : Dictionnaire des communes du département des Côtes d'Armor. Éléments d'histoire et d'archéologie. Conseil Général des Côtes d'Armor 1990
 Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992
 Erwan Vallerie : Diazezoù studi istorel an anvioù-parrez. Corpus. An Here. 1995

Liammoù diavaez 

  Plounerin war lec'hienn Geobreizh

Notennoù ha daveoù 

Kumunioù Aodoù-an-Arvor
Kumunioù Treger